AĠĠORNAT: Jaslu l-Qorti is-27 immigrant akkużati bl-irvell tal-bieraħ f'Ħal Safi Ritratti u Filmat – ROGER AZZOPARDI Illum, għall-ħabta tal-10:00 a.m, il-Pulizija ser tressaq numru ta' persuni l-Qorti, quddiem il-Maġistrat tal-Għassa Dr Claire Stafrace Zammit. 27 persuna ser ikunu qed jitressqu b'akkużi relatati mal-irvell li sar ilbieraħ fiċ-Ċentru tad- Detenzjoni ta' Ħal Safi. Persuna oħra se tkun qed titressaq b'akkużi relatati ma' serq ta' makkinarju ta' skavar minn sit ta' kostruzzjoni. Se tkun qed tiġi mressqa ukoll persuna oħra b'akkużi relatati ma' vjolenza domestika, fost oħrajn.